Document ID: 32013R0363

REGOLAMENT TA' IMPLIMENTAZZJONI TAL-KUNSILL (UE) Nru 363/2013
tat-22 ta’ April 2013
li jimplimenta r-Regolament tal-Kunsill (UE) Nru 36/2012 dwar miżuri ristrettivi fid-dawl tas-sitwazzjoni fis-Sirja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja (1), u b'mod partikolari l-Artikolu 32(1) tiegħu,
Billi:
(1)
Fit-18 ta' Jannar 2012, il-Kunsill adotta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja.
(2)
F'konformità mad-Deċiżjoni tal-Kunsill 2013/185/PESK tat-22 ta’ April 2013 dwar miżuri restrittivi kontra s-Sirja (2), il-Kunsill jikkunsidra li persuna għandha titneħħa mill-lista ta' persuni u entitatijiet soġġetti għal miżuri restrittivi kif imniżżel fl-Anness II għar-Regolament (UE) Nru 36/2012.
(3)
Barra minn hekk il-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi mniżżla fl-Anness II għar-Regolament (UE) Nru 36/2012 għandha tiġi aġġornata u emendata.
(4)
L-Anness II għar-Regolament (UE) Nru 36/2012 għandu jiġi aġġornat kif adatt,
ADOTTA DAN IR-REGOLAMENT:
Artikolu 1
L-Anness II għar-Regolament (UE) Nru 36/2012 għandu jinbidel bl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika b'mod dirett fl-Istati Membri kollha.
Magħmul fil-Lussemburgu, it-22 ta’ April 2013.

Labels: 18
5